News Update: จีนคุมโควิดไม่อยู่! เซี่ยงไฮ้เสี่ยงล็อกดาวน์ซ้ำ พบผู้ติดเชื้อใหม่ 580 ราย ทั้งประเทศ มาเก๊ายืดปิดเมือง คาสิโนสูญรายได้หลายล้าน - FINNOMENA
ผู้ติดเชื้อโควิดในจีนยังเพิ่มขึ้นต่อเนื่อง ตอนนี้ทางการเซี่ยงไฮ้เร่งตรวจประชาชนจำนวนมากใน 9 เขต เนื่องจากต้องการกำจัดการติดเชื้อในเมืองศูนย์กลางทางการเงิน ขณะที่เมืองคาสิโนอย่างมาเก๊าขยายการล็อกดาวน์เพิ่มเติม
18 ก.ค. 2565

ผู้ติดเชื้อโควิดในจีนยังเพิ่มขึ้นต่อเนื่อง ตอนนี้ทางการเซี่ยงไฮ้เร่งตรวจประชาชนจำนวนมากใน 9 เขต เนื่องจากต้องการกำจัดการติดเชื้อในเมืองศูนย์กลางทางการเงิน ขณะที่เมืองคาสิโนอย่างมาเก๊าขยายการล็อกดาวน์เพิ่มเติม
เมื่อวันอาทิตย์ที่ผ่านมา (17 ก.ค.) จีนรายงานยอดผู้ติดเชื้อใหม่ในวันเสาร์อยู่ที่ 580 ราย สูงสุดนับตั้งแต่ 23 พ.ค. โดยพื้นที่ที่มีการแพร่ระบาดมากสุดคือ เขตปกครองตนเองกว่างซีทางตอนใต้ และมณฑลกานซู่ทางตะวันตกเฉียงเหนือ
ขณะที่ เซี่ยงไฮ้รายงานยอดผู้ป่วย 17 รายในวันอาทิตย์ ต่อเนื่องจาก 26 รายในวันเสาร์ (16 ก.ค.) โดยผู้ติดเชื้อใหม่พบในพื้นที่ที่อยู่ภายใต้การควบคุมโควิด
Zhao Dandan รองหัวหน้าสำนักงานสาธารณสุขของเซี่ยงไฮ้กล่าวว่า สถานการณ์ในเซี่ยงไฮ้ยังคงค่อนข้างรุนแรง ด้วยแรงกดดันจากจำนวนผู้ติดเชื้อที่เพิ่มขึ้นจากทั้งในประเทศและที่เข้ามาจากต่างประเทศ
ตอนนี้ทางการจีนกำลังตอบสนองต่อจำนวนผู้ติดเชื้อที่เพิ่มขึ้น โดยสั่งให้ตรวจโควิดเป็นวงกว้างใน 9 เขตของเซี่ยงไฮ้ ระหว่างวันที่ 19-21 ก.ค. เพื่อที่จะได้ควบคุมตั้งแต่เนิ่นๆ ซึ่งชาวเมืองจะต้องทำการทดสอบทั้งหมด 2 ครั้ง ในระยะเวลา 3 วัน
นอกจากนี้ยังมีรายงานจากสำนักข่าว CCTV ของจีนว่า เมืองท่าเทียนจินที่อยู่ใกล้ปักกิ่งเตรียมตรวจหาโควิดเป็นวงกว้างเช่นกัน หลังพบผู้ติดเชื้อเพียง 2 ราย
ในขณะที่ มาเก๊าได้ขยายการล็อกดาวน์ในวันเสาร์ (16 ก.ค.) หลังเผชิญการแพร่ระบาดครั้งรุนแรงที่สุดนับตั้งแต่ 2020 โดยทางการระบุว่าธุรกิจที่ไม่จำเป็นต่อการใช้ชีวิตยังต้องปิดต่อไปจนถึงวันที่ 22 ก.ค.
การล็อกดาวน์ในมาเก๊าส่งผลให้คาสิโนถูกปิด ไม่มีรายได้ และสูญเงินหลายล้านดอลลาร์ในทุกวัน
มาเก๊ารายงานผู้ติดเชื้อเพิ่ม 22 ราย ซึ่งชี้ว่าการล็อกดาวน์ตลอด 1 สัปดาห์ที่ผ่านมาไม่สามารถหยุดการแพร่ระบาดได้ โดยการระบาดครั้งใหม่เริ่มต้นเมื่อวันที่ 18 มิ.ย. มีจำนวนผู้ติดเชื้อรวม 1,755 ราย ซึ่งถือว่าน้อยมากตามมาตรฐานโลก แต่ก็ถือว่าเป็นจำนวนที่มากที่สุดสำหรับมาเก๊าที่มีคนอาศัยอยู่ 680,000 คน และเศรษฐกิจขึ้นอยู่กับภาคการพนันเป็นหลัก
ที่มาภาพ: Xinhua News
อ้างอิง: https://www.bloomberg.com/news/articles/2022-07-18/china-covid-cases-hold-above-500-shanghai-rolls-out-mass-tests?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
โควิด-19
โควิดจีน
โควิดเป็นศูนย์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA